На захадзе разгаралася вайна. Гітлераўскія полчышчы з маланкавай хуткасцю наступалі на Польшчу, якая знаходзілася напярэдадні поўнага разгрому. У Дзісне панавалі паніка і неспакой. Улады выдалі шэраг надзвычайных распараджэнняў аб здачы насельніцтвам усёй без выключэння броі, аб зацямненні на ноч вокнаў у дамах, размешчаных уздоўж дзяржаўнай граніцы. У народзе гаварылі, што польская разведка нібыта выявіла выпадак светлавой сігналізацыі за Дзвіну з дома на набярэжнай.